Document ID: 31980R2211

31980R2211
L 226/11
JURNALUL OFÍCIAL AL UNIUNII EUROPENE
REGULAMENTUL (CEE) NR. 2211/80 AL CONSILIULUI
din 27 iunie 1980
privind încheierea Acordului în domeniul pescuitului dintre Comunitatea Economică Europeană, Guvernul Danemarcei și Guvernul Insulelor Feroe
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Parlamentului European (1),
întrucât prin rezoluția din 3 noiembrie 1976 privind anumite aspecte externe ale creării unei zone piscicole de 200 de mile în Comunitate de la 1 ianuarie 1977, Consiliul a convenit ca drepturile de pescuit pentru pescarii comunitari în apele țărilor terțe trebuie obținute și păstrate prin acorduri comunitare adecvate;
întrucât acordul în domeniul pescuitului dintre Comunitate, Guvernul Danemarcei și Guvernul Insulelor Feroe, semnat în data de 15 martie 1977, ar trebui să fie încheiat,
ADOPTĂ PREZENTUL REGULAMENT:
Articolul 1
Acordul în domeniul pescuitului dintre Comunitatea Economică Europeană, Guvernul Danemarcei și Guvernul Insulelor Feroe se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului procedează la notificarea prevăzută la articolul 11 din acord (2).
Articolul 3
Prezentul regulament intră în vigoare în a doua zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 1980.

Labels: 18
15
6